Fēlikss Ķiģelis - Vikipēdija

# Fēlikss Ķiģelis

### Vikipēdijas raksts

Fēlikss Ķiģelis
Galvenā informācija
Dzimis (-usi) | 1976. gada 25. februārī
Izcelsmes vieta | Liepāja, Latvija
Žanrs | rokmūzika
Nodarbošanās | dziedātājs, dziesmu autors
Instrumenti | balss, basģitāra, ģitāra
Darbības gadi | 1991-pašlaik
Izdevējkompānija | Platforma Records
Darbojies arī | Tumsa Melnā Princese
Mājas lapa | felikssmusic.com

Fēlikss Ķiģelis (dzimis 1976. gada 25. februārī Liepājā) ir latviešu rokmūziķis. Bijis Liepāja grupu Tumsa un Melnā Princese solists, bet kopš 1999. gada uzsācis solo karjeru. Fēliksa tēvs bija kādreizējais rokgrupas "Līvi" dalībnieks Ēriks Ķiģelis.

1990. gadu sākumā Fēlikss Ķiģelis bija viens no grupas "Katapults" (vēlāk pazīstama kā Tumsa dibinātājiem un tās solists. 1994. gadā Ķiģelis atstāja grupu, kurā viņa vietā par vadošo vokālistu kļuva Mārtiņš Freimanis. 1996. gadā Fēlikss Ķiģelis izveidoja grupu Melnā Princese, ar kuru kopā 1997. gadā uzvarēja festivālā Liepājas Dzintars. Grupa izdeva divus albumus, bet 1998. gadā savu darbību pārtrauca.

1999. gadā Ķiģelis uzsāka savu solo karjeru. Tajā pašā gadā viņš izdeva tēva piemiņai veltītu albumu "Rudens vēju muzikants", kurā apkopotas populārākās Ērika Ķiģeļa dziesmas. 2001. gadā klajā nāca albums "Atmiņas", kurā, līdzās Fēliksa sacerētajām dziesmām, bija arī divas Ērika Ķiģeļa dziesmas.

2002. gadā iznāca Fēliksa Ķiģeļa pirmais īstais soloalbums "Rīts lēni nāk". Albums tika nominēts 2002. gada Latvijas mūzikas ierakstu gada balvai kā labākais roka albums, savukārt dziesma no šī albuma "Lietus sašuj" tika izvirzīta kā labākā roka dziesma. Popularitāti izpelnījās arī šī albuma dziesma "Vējā".

2004. gada sākumā Fēlikss Ķiģelis atgriezās ar dziesmu "Bezmiegs", kas ieguva augstas vietas Latvijas radiostaciju topos, kā arī četras nedēļas noturējās Latvijas Mūzikas topa 1. vietā[1]. 2004. gada oktobrī klajā nāca Ķiģeļa nākamais solo albums "Samts". Dziesma "Tev ir viss, ko es vēlos" arī ieguva 1. vietu Latvijas Mūzikas topā[2]. Albums tika nominēts kā 2004. gada gada labākais roka albums.

2005. gadā Fēlikss Ķiģelis izdeva jau otro sava tēva piemiņai veltīto albumu "Rudens vēju muzikants 2", kurā Ērika Ķiģeļa dziesmas izpildīja dažādi Latvijas dziedātāji.

## [izmainīt šo sadaļu] Diskogrāfija

- "Atmiņas" (2001)
- "Rīts lēni nāk" (2002)
- "Samts" (2004)

## [izmainīt šo sadaļu] Ārējās saites

- Fēliksa Ķiģeļa oficiālā mājaslapa
- Fēliksa Ķiģeļa mūzikas profils draugiem.lv

## [izmainīt šo sadaļu] Atsauces

1. ↑ [1]
2. ↑ [2]

Saturs iegūts no "http://lv.wikipedia.org../../../f/%C4%93/l/F%C4%93likss_%C4%B6i%C4%A3elis_1b82.html"

Kategorija: Latviešu dziedātāji

##### Views

- Raksts
- Diskusija
- Pašreizējā versija

##### Meklēt